CELEX: 31985D0504
Language: el
Date: 1985-11-11 00:00:00
Title: 85/504/ΕΟΚ: Απόφαση του Συμβουλίου της 11ης Νοεμβρίου 1985 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για το καθεστώς των συναλλαγών που αφορά τις σούπες, σάλτσες και μπαχαρικά

Avis juridique important

|

31985D0504

85/504/ΕΟΚ: Απόφαση του Συμβουλίου της 11ης Νοεμβρίου 1985 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για το καθεστώς των συναλλαγών που αφορά τις σούπες, σάλτσες και μπαχαρικά  

Επίσημη Εφημερίδα αριθ. L 309 της 21/11/1985 σ. 0022 - 0022 Φινλανδική ειδική έκδοση: Κεφάλαιο 11 τόμος 11 σ. 0235  Ισπανική ειδική έκδοση: Κεφάλαιο 11 τόμος 23 σ. 0007  Σουηδική ειδική έκδοση: Κεφάλαιο 11 τόμος 11 σ. 0235  Πορτογαλική ειδική έκδοση : Κεφάλαιο 11 τόμος 23 σ. 0007 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 11ης Νοεμβρίου 1985  σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για το καθεστώς των συναλλαγών που αφορά τις σούπες, σάλτσες και μπαχαρικά  (85/504/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι δυνάμει της συμφωνίας της 22ας Ιουλίου 1972 μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, τα δύο συμβαλλόμενα μέρη αναλαμβάνουν τη δέσμευση να προωθήσουν την επέκταση των αμοιβαίων εμπορικών συναλλαγών·  ότι είναι προς το συμφέρον της Κοινότητας, αφενός, και της Ελβετικής Συνομοσπονδίας, αφετέρου, να ευνοηθούν οι συναλλαγές σουπών, σαλτσών και μπαχαρικών μέσω αμοιβαίων δασμολογικών παραχωρήσεων·  ότι η Επιτροπή διεξήγε προς τούτο διαπραγματεύσεις με την Ελβετική Συνομοσπονδία και ότι οι διαπραγματεύσεις αυτές κατέληξαν σε συμφωνία,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για το καθεστώς των συναλλαγών που αφορά τις σούπες, σάλτσες και μπαχαρικά, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία που αναφέρεται στο άρθρο 1 δεσμεύοντας την Κοινότητα.  Βρυξέλλες, 11 Νοεμβρίου 1985.  Για το Συμβούλιο  Ο Πρόεδρος  M. SCHLECHTER